EkBass/fiwiki-20250220-pages-articles huggingface dataset:
Turing-palkinto

Turing-palkinto on vuosittain jaettava palkinto, joka myönnetään tietotekniikkaa merkittävästi kehittäneelle henkilölle. Palkintoa on usein kutsuttu tietotekniikan Nobel-palkinnoksi. Turing-palkintoa on jaettu vuodesta 1966 lähtien. Palkinnon myöntää Association for Computing Machinery -järjestö, ja sitä sponsoroi Google. Palkinnon arvo oli pitkään 250 000 dollaria, mutta nostettiin vuonna 2014 miljoonaan dollariin. Palkinto on nimetty modernin tietojenkäsittelyn uranuurtaja Alan Turingin mukaan. == Palkitut == Vuosi Palkinnon saaja Maa 1966 Alan Perlis 1967 Maurice Wilkes 1968 Richard Hamming 1969 Marvin Minsky 1970 James H. Wilkinson 1971 John McCarthy 1972 Edsger W. Dijkstra 1973 Charles W. Bachman 1974 Donald E. Knuth 1975 Allen Newell 1975 Herbert A. Simon 1976 Michael O. Rabin 1976 Dana S. Scott 1977 John Backus 1978 Robert W. Floyd 1979 Kenneth E. Iverson 1980 C. Antony R. Hoare 1981 Edgar F. Codd 1982 Stephen A. Cook / 1983 Ken Thompson 1983 Dennis M. Ritchie 1984 Niklaus Wirth 1985 Richard M. Karp 1986 John Hopcroft Robert Tarjan 1987 John Cocke 1988 Ivan Sutherland 1989 William Kahan 1990 Fernando J. Corbató 1991 Robin Milner 1992 Butler W. Lampson 1993 Juris Hartmanis 1993 Richard E. Stearns 1994 Edward Feigenbaum 1994 Raj Reddy / 1995 Manuel Blum 1996 Amir Pnueli 1997 Douglas Engelbart 1998 Jim Gray 1999 Frederick P. Brooks 2000 Andrew Chi-Chih Yao / 2001 Ole-Johan Dahl 2001 Kristen Nygaard 2002 Ronald L. Rivest 2002 Adi Shamir 2002 Leonard M. Adleman 2003 Alan Kay 2004 Vinton G. Cerf 2004 Robert E. Kahn 2005 Peter Naur 2006 Frances E. Allen 2007 Edmund M. Clarke 2007 E. Allen Emerson 2007 Joseph Sifakis / 2008 Barbara Liskov 2009 Charles P. Thacker 2010 Leslie G. Valiant 2011 Judea Pearl / 2012 Silvio Micali / 2012 Shafi Goldwasser / 2013 Leslie Lamport 2014 Michael Stonebraker 2015 Whitfield Diffie 2015 Martin Hellman 2016 Tim Berners-Lee 2017 John L. Hennessy 2017 David A. Patterson 2018 Yoshua Bengio Geoffrey Hinton Yann LeCun 2019 Edwin Catmull 2019 Pat Hanrahan 2020 Alfred Aho 2020 Jeffrey Ullman 2021 Jack Dongarra 2022 Robert Metcalfe 2023 Avi Wigderson == Lähteet == == Aiheesta muualla == * Association for Computing Machinery -yhdistyksen palkintoa käsittelevä verkkosivu Luokka:Alan Turing Luokka:Tieteen ja tekniikan palkinnot Luokka:Tietojenkäsittelytiede Luokka:Association for Computing Machinery
Lahti-seura

Lahti-seura ry on 1946 perustettu lahtelaista kotiseututyötä tekevä kansalaisyhdistys, joka on vuodesta 1981 alkaen valinnut vuosittain vuoden lahtelaisen. Yhdistys julkaisee Hollolan-Lahti-nimistä lehteä, joka on saatavissa Lahden museokaupoista ja luettavissa Lahden kaupunginkirjasto- maakuntakirjaston lehtienlukusalissa. Vuoden lahtelaisiksi on valittu: * 1981: Aimo Känkänen, diplomiurkuri * 1982: Ossi Kivekäs, toimitusjohtaja, Etelä- Suomen Sanomat * 1983: Helvi Jukarainen * 1984: Ensio Partanen * 1985: Usko Vuorelma * 1986: Arvo Toivola * 1987: Olavi Lanu, professori, kuvanveistäjä * 1988: Mirjam Viippola * 1989: Paavo Kiiski * 1990: Unto Mäkinen * 1991: Thelma Salo * 1992: Arno Forsius * 1993: Pekka Luhtanen, vuorineuvos, Luhta Oy * 1994: Aarre Hemming * 1995: Antti Hassi * 1996: Seppo Välisalo, Lahden kaupunginjohtaja * 1997: Unto Tupala * 1998: Inkeri Luoma-aho * 1999: Jalo Paananen, Eimo-Muovin perustaja * 2000: Kalevi Kiviniemi, Lahden Ristinkirkon urkuri 1985–2000 ja Lahden kansainvälisen urkuviikon johtaja 1991–2001 * 2001: Sirkka Lankinen, lääketieteen lisensiaatti, korva-, nenä- ja kurkkutautien erikoislääkäri * 2002: Reino Rajamäki, teollisuusneuvos, Stafi-Stala-konsernin hallituksen puheenjohtaja * 2003: Tuomas Kinberg, Sinfonia Lahti -orkesterin intendentti * 2004: Tapio Luttinen, tekniikan tohtori, entinen kaupunginvaltuutettu ja valtuuston puheenjohtaja * 2005: Pekka Laaksonen, professori, kansanrunousarkiston entinen johtaja * 2006: Rauli Nordberg * 2007: Juha Keto, maatalous- ja metsätieteiden maisteri, limnologi, joka on edistänyt toimillaan Vesijärveä koskevaa tutkimusta ja järven puhdistuttamista. Käytännön tuloksensa on ollut Vesijärvi-säätiön perustaminen * 2008: Kaija Ward, kauppaneuvos, yrittäjä * 2009: Markku Koski, toimittaja * 2010: Iiro Viinanen, ministeri * 2011: Eila Saarinen, lihamestari * 2012: Riitta Nuorivaara-Luhtanen, galleristi * 2013: Markku Tonttila, hienopuuseppä * 2014: Seppo Toivonen, everstiluutnantti evp, Lahti-opas * 2015: Onerva Vartiainen, Lahden kaupunginvaltuutettu * 2016: Riku Routo, yrittäjä * 2017: Timo Sandberg, kirjailija * 2018: Keijo Skippari, Lahden videokuvaaja http://www.lahtiseura.fi/tunnustukset/vuoden-lahtelainen-2018-keijo-skippari/ * 2019: Siiri Rantanen, hiihtäjä http://www.lahtiseura.fi/tunnustukset/vuoden- lahtelainen-2019-siiri-aitee-rantanen/ * 2020: Pertti Hammar http://www.lahtiseura.fi/tunnustukset/vuoden-lahtelainen-2020-pertti-hammar * 2021: Raimo Kaukonen http://www.lahtiseura.fi/tunnustukset/vuoden- lahtelainen-2021-raimo-koukonen * 2022: Jonna Piipponen-Karkulowski http://www.lahtiseura.fi/tunnustukset/vuoden-lahtelainen-2022-jonna-piipponen- karkulowski ==Lähteet== ==Aiheesta muualla== * Lahti-seuran verkkosivut Luokka:Lahtelaiset yhdistykset Luokka:Kotiseutuyhdistykset
Kuusikulmio

Kuusikulmio eli heksagoni on monikulmio, jossa on kuusi kulmaa ja sivua. Kuusikulmion kulmien summa on 720 astetta. Säännöllisen kuusikulmion eli kuusion kaikki sivut ovat yhtä pitkiä sekä jokainen kulma on 120 astetta. Kuusio on tyypillinen muoto muttereissa ja pulteissa. Säännöllisen kuusikulmion pinta-ala A, jonka sivun pituus on a, voidaan laskea kaavalla A = \frac{3 \sqrt{3}}{2}a^2 \simeq 2{,}598076211 a^2. Vastaavasti sivun pituus voidaan ratkaista pinta-alasta kaavalla : \sqrt{\frac{2A}{3\sqrt{3}}} = a. Säännöllinen kuusikulmio voidaan helposti piirtää harpilla ja viivoittimella, sillä ympyrän sisään piirretyn säännöllisen kuusikulmion sivu on sama kuin ympyrän säde. == Katso myös == * Monikulmio * Säännöllinen kuusikulmio * Heksagrammi * Kuusikulmioluku == Aiheesta muualla == *MathWorld: Hexagon Luokka:Monikulmiot Luokka:Seulonnan keskeiset artikkelit
Delio Toledo

Delio César Toledo (s. 10. helmikuuta 1976 Cecilio Báez, Paraguay) on paraguaylainen jalkapalloilija, pelipaikaltaan puolustaja. Hän on seuratasolla edustanut Colegialesia, italialaista Udinesea, Cerro Porteñoa, espanjalaista Espanyolia, kolme kautta saman maan Real Zaragozaa sekä turkkilaista Kayserisporia. Toledo debytoi Paraguayn maajoukkueessa vuonna 1999. Yhteensä hän on pelannut 35 maaottelua, viimeisen vuonna 2008, ja tehnyt niissä neljä maalia. Hän oli mukana vuoden 2006 MM-kisoissa ja pelasi joukkueen ensimmäisessä ottelussa Englantia vastaan 82 minuuttia. == Seurat == * 1996–1998: Club Atlético Colegiales (Paraguay) * 1998–1999: Udinese (Italia) * 1999–2000: Cerro Porteño (Paraguay) * 2000–2001: RCD Espanyol (Espanja) * 2003–2006: Real Zaragoza (Espanja) * 2006–2010: Kayserispor (Turkki) == Lähteet == Luokka:Paraguaylaiset jalkapalloilijat Luokka:Vuonna 1976 syntyneet Luokka:Elävät henkilöt
Samuli Jalkanen

Samuli Jalkanen (s. 29. elokuuta 1978 Vantaa) on ammattilaisuransa päättänyt suomalainen jääkiekkoilija. Jalkanen pelasi pääasiassa puolustajana, mutta pienen kokonsa vuoksi Jalkanen on nähty usein myös laitahyökkääjänä. Nykyään hän toimii Mestis-seura Kiekko-Vantaan toimitusjohtajana. ==Pelaajaura== Jalkanen pelasi lähes koko uransa Jokereissa. Hän vietti seurassa koko juniori-ikänsä toimien muun muassa A-juniorijoukkueen kapteenina. Junioriuransa jälkeen Jalkanen siirtyi Yhdysvaltoihin UMass Amherstin yliopistojoukkueeseen pelaten siellä kolme kautta. Tämän jälkeen hän palasi Jokereihin. SM-liigatasolla Jalkanen pelasi kuusi kautta. Kaudella 2004–05 Jalkanen pelasi kolmen ottelua verran lainalla Porin Ässissä. Ässien silloinen valmentaja Mika Toivola kehui Jalkasta kahden ottelun jälkeen Ässien parhaaksi puolustajaksi. Samalla kaudella Jalkanen kävi pelaamassa myös Kirkkonummen Salamoissa kolme ottelua. Kesällä 2006 oli epävarmaa, pystyykö Jalkanen vammojensa vuoksi jatkamaan uraansa. Jokerien toimitusjohtaja Matti Virmanen lupasi Jalkaselle pelipaikan joukkueessa, mikäli hänen peliuransa jatkuu. Jalkanen kuntoutui, ja syksyllä solmittiin yksivuotinen jatkosopimus. Kauden 2006–07 joulutaukoon mennessä Jalkanen nähtiin useimmiten Jokerien nelosketjun laitahyökkääjänä. Pelitaktiikassa hän toimi kärkikarvaajana. Jalkanen pelasi urallaan SM-liigassa yhteensä 211 ottelua ja teki niissä tehot 5+13=18, lisäksi hän keräsi 131 jäähyminuuttia. ==Lähteet== ==Aiheesta muualla== * * Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Kanteleenjärvi

Kanteleenjärvi sijaitsee Pukkilassa Kanteleen kylän läheisyydessä Orimattila–Mäntsälä seututie 162:n varrella. Suojelualueen lintutorni sijaitsee lakkautetun peruskoulun lähellä järven itäpuolella Holmanmäen juurella. Järvi on ruohottunut runsaasti, mutta sen umpeenkasvu estettiin nostamalla järven veden pintaa 0,4 metriä 0,4 metristä 0,8 metriin. Jotkut maanomistajat olisivat halunneet järvenpinnan nostamista yli metriin, kun taas lintuharrastajat halusivat, ettei järvenpintaa juuri nostettaisi. Vettä nostettiin 1999-2002 kaksi kertaa yhteensä 0,4 m. Järven kunnostuksen suunnitteli Helsingin vesi- ja ympäristöpiiri ja sitä oli toteuttamassa sen seuraajaviranomaisena Uudenmaan ympäristökeskus, joka nykyään on osa Uudenmaan elinkeino-, liikenne- ja ympäristökeskusta. Hanketta rahoitettiin myös Euroopan aluekehitysrahastosta. Tuloksia pidettiin esimerkillisen onnistuneina, minkä vuoksi asiasta painatettiin esite. Järven poikki kulkee Porvoonjoki ja järvi voi tulvia. Järven rannalla on runsaasti tulva-alueita, luhtia, jossa on ruohikkoa sekä runsaasti kosteikoissa viihtyviä lintulajeja, kaikkiaan noin 50 eri aikaan tai eri vuosina havaittuja pesimälintuja ja levähdystä varten matkallaan pysähtyneitä muuttolintuja. Järveä laajemmalla alueelle sen tulvima-alueita käsittäen on perustettu Natura-alue, Kanteleenjärveä suurempi 93 hehtaarin laajuinen Kanteleenjärven lintuvesi, joka kuuluu myös valtakunnalliseen lintuvesiensuojeluohjelmaan. ==Lähteet== ==Aiheesta muualla== *Euroopan unionin komission päätös: Virallinen lehti nro L 040 , 11/02/2005 s. 0001 - 0181 *European Nature Information System: FI0100072 *Uudenmaan ympäristökeskus: Kanteleenjärven lintuvesi *Päijät-Hämeen lintutieteellinen yhdistys: Retkeilykohteet kunnittain: Orimattilan eri paikat / Ruha-Kantele *Kansalaisen karttapaikka Luokka:Pukkilan järvet Luokka:Uudenmaan nähtävyydet Luokka:Suomen luonnonnähtävyydet Luokka:Valtioneuvoston valtakunnallinen lintuvesiensuojeluohjelma
Kulho

Kulho on korkeareunainen, yläpuolelta avoin, pohjallinen astia, josta voidaan tarjoilla esimerkiksi keittoa tai käyttää esineiden säilyttämiseen. Pienistä kulhoista voidaan tarjoilla esimerkiksi pähkinöitä tai jäätelöä ja isoimmista salaatteja, jolloin jopa useampi henkilö pystyy ottamaan samaan aikaan. Kulhoja on valmistettu vuosituhansia. Kulhoja voidaan valmistaa esimerkiksi savesta (keramiikka), lasista, muovista, metallista tai posliinista. Kulhoja kutsutaan usein myös kipoiksi, tosin ei välttämättä virallisissa yhteyksissä. Luokka:Astiat
Teepuuöljy

Teepuuöljy on kellertävää vihreän sävyistä voimakkaan tuoksuista eteeristä öljyä. Öljyllä väitetään olevan myönteisiä kosmeettisia ja lääketieteellisiä vaikutuksia (mm. antiseptinen ja sienien kasvua estävä vaikutus), mutta riittävää väitteitä tukevaa tutkimustietoa ei olehttps://www.nccih.nih.gov/health/tea-tree-oil. == Historia ja lähde == Aboriginaalit ovat käyttäneet teepuuöljyä vuosisatoja. Nykyään öljyä saadaan höyrytislaamalla paperikaarnamyrtin (Melaleuca alternifolia) lehdistä. Se kasvaa Australian luoteisrannikolla. Nimestään huolimatta kasvi ei kuulu teepuihin vaan myrttikasveihin. Myynnissä oleva teepuuöljy on yleensä tehty Melaleuca alternifoliasta, mutta raaka-aineena voidaan käyttää myös Melaleuca dissitifloraa ja Melaleuca linariifoliaa. Kansainvälinen standardi ISO 4730 ("Oil of Melaleuca, Terpinen-4-ol type"), määrittelee 14 ainesosalle pitoisuudet, jotta öljyä voidaan kutsua teepuuöljyksi. == Käyttöturvallisuus == Teepuuöljyä käytetään yleensä vain ulkoisesti. On suositeltavaa kokeilla pienellä määrällä iholle ennen öljyn käyttöönottoa, koska öljy saattaa ärsyttää. Teepuuöljy voi aiheuttaa allergiaa. Teepuuöljy on myrkyllistä suurempina annoksina. Asiaa ei ole järjestelmällisesti tutkittu, kaikki havainnot ovat satunnaisia yksittäisistä tapauksista. Oireet saattavat sisältää huimausta, pahoinvointia ja epätietoisuutta ympäristöstä. Käyttöä suutuotteissa, kuten hammastahnassa, pidetään turvallisena, kunhan tuotetta ei niellä tai se ei ole pienten lasten saatavilla. == Lähteet == * http://www.aduki.fi/2007/tipatTY.html * http://wiki.bmezine.com/index.php/Tea_tree_oil === Viitteet === Luokka:Hajusteet Luokka:Lääketiede Luokka:Eteeriset öljyt Luokka:Seulonnan keskeiset artikkelit
Seitsenkulmioluku

Seitsenkulmioluku on positiivinen kokonaisluku, joka on muotoa \frac{n(5n - 3)}{2}, jossa n on positiivinen kokonaisluku. Esimerkiksi 18 on seitsenkulmioluku, koska :\frac{3(5\times3 - 3)}{2} = 18. Seitsenkulmioluku saa nimensä siitä, että sen osoittamasta määrästä pisteitä voidaan muodostaa seitsenkulmion muotoinen kuvio.Heptagonal Number – Wolfram MathWorld Seitsenkulmioluku on yksi monikulmioluvuista. Kymmenen ensimmäistä seitsenkulmiolukua ovat 1, 7, 18, 34, 55, 81, 112, 148, 189 ja 235. Jos t on seitsenkulmioluku, 5t+1 on kolmioluku. == Lähteet == Luokka:Kuvioluvut
Sebastian Deisler

thumb|right|Deisler kesällä 2005 Sebastian "Basti" Deisler (s. 5. tammikuuta 1980 Lörrach, Länsi-Saksa) on saksalainen entinen jalkapalloilija, jonka pelipaikka oli hyökkäävä keskikenttäpelaaja. Entisestä lahjakkuudesta käytettiin mediassa muun muassa nimityksiä Das Supertalent ja Basti Fantasti. 182 senttimetriä pitkä Deisler aloitti ammattilaisuransa kaudella 1998/1999 Saksan Bundesliigassa Borussia Mönchengladbachin riveissä. Hän pelasi debyyttikaudellaan 17 liigaottelua ja teki yhden maalin. Seuraavaksi kaudeksi Deisler siirtyi Hertha BSC Berlinin joukkueeseen. Kolmen Hertha-kauden jälkeen hän siirtyi FC Bayern Müncheniin, jota hän edusti 58 liigaottelun verran. Saksan maajoukkueessa Deisler pelasi 36 ottelua ja teki niissä kolme maalia. Hän teki maajoukkuedebyyttinsä helmikuussa 2000 Alankomaita vastaan. Deisler oli mukana 2005 Maanosaliittojen Cupissa, jossa hän pelasi viisi ottelua. Deisler kärsi uransa aikana monista loukkaantumisista. Hän oli pitkään pelaamattomana myös masennuksen vuoksi. Masennuksen aiheuttivat loukkaantumisten aiheuttama pelaamattomuus, mutta myös yleisön ja median Deisleriin kohdistamat odotukset, joita hän ei pystynyt täyttämään. Sebastian Deisleria pidettiin todellisena lahjakkuutena ja saksalaisen jalkapalloilun uutena supertähtenä. Häntä kehuivat julkisesti mm. Franz Beckenbauer ja Uli Hoeneß. Deisler ilmoitti lopettavansa uransa 16. tammikuuta 2007 loukkaantumisiin vedoten. ==Saavutukset== *Saksan mestaruus (Bundesliigan voitto): 2003, 2005, 2006 *Saksan Cupin voitto: 2003, 2005, 2006 *Saksan Liigacupin voitto: 2004 ==Lähteet== ==Aiheesta muualla== *Deisler FootballDatabase-tietokannassa Luokka:Saksalaiset jalkapalloilijat Luokka:Vuonna 1980 syntyneet Luokka:Elävät henkilöt
Emotion Mylly

Emotion Mylly on Raisiossa, kauppakeskus Myllyssä sijaitseva kosmetiikkakauppa, jonka omistaa Turun Osuuskauppa ja toiminnasta vastaa TOK:n omistama Turun Sokos Oy. Emotion Mylly toimii kauppakeskuksen ensimmäisessä kerroksessa. Kosmetiikan yhteydessä toimii myös Hyvä Olo kauneushoitola ja parturikampaamo. ==Lähteet== Luokka:Sokos Luokka:Raision rakennukset ja rakennelmat
Neula

Neula viittaa seuraaviin asioihin: * ompeluneula, käsinompelussa ja ompelukoneissa tarvittava väline * verhoiluneula, verhoilussa käytettävä väline * nuppineula * hakaneula, jousen ja hakasen avulla kiinni pysyvän lukitusmekanismin sisältävä neula * injektioneula, ruiskeen antamiseen tarvittava väline * akupunktioneula, akupunktiossa tarvittava väline * tatuointineula, tatuoinnissa tarvittava väline * lävistysneula, lävistämisessä tarvittava väline * havupuun neula eli neulanen, havupuun lehti * gramofonin neula, soittimen osa * neula, osoitin, esimerkiksi kompassin neula * Buffonin neula, todennäköisyyslaskennan ongelma. * käpy, verkon kudonnassa käytettävä neula * Neula (), neuvostoliittolainen elokuva * Kleopatran neulat, Lontooseen ja New Yorkiin siirretyt egyptiläiset obeliskit * Neulan huvipuisto, Tampereella 1973-1974 toiminut huvipuisto * neula, katalonialainen joululeivonnainen
Christian Lell

Christian Lell (s. 29. elokuuta 1984 München, Baijeri, Saksa) on saksalais- itävaltalainen jalkapalloilija, joka edustaa kesästä 2012 alkaen Espanjan Primera Divisiónissa pelaavaa Levantea. Lellin pelipaikka on oikea laitapuolustaja. 180 senttimetriä pitkä Alemannia Münchenin kasvatti liittyi Bayern Münchenin joukkueeseen jo kaudeksi 1993–1994. Tuolloin hän pelasi vielä junioriotteluita, mutta kaudeksi 2002–2003 hän nousi seuran ykkösjoukkueeseen. Vuosina 2004–2006 Lell edusti 1. FC Kölniä lainasopimuksella. Uransa aikana Lell on pelannut 127 Bundesliigaottelua, joista 26 Kölnin paidassa ja 28 Hertha Berlinin paidassa. Hän on saavuttanut Bayern Münchenin riveissä liigan, liigacupin ja Saksan cupin mestaruudet. Lell on pelannut kaksi ottelua Saksan alle 21-vuotiaiden maajoukkueessa. Vuonna 2010 Lell ilmoitti halustaan edustaa Itävallan maajoukkuetta, siirto osoittautui kuitenkin sääntöjen puitteissa mahdottomaksi johtuen aikaisemmasta junioriedustuksesta Saksan paidassa. == Lähteet == ==Aiheesta muualla== *Lell Transfermarkt-tietokannassa Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Ompeluneula

Ompeluneula on yleensä teräväkärkinen esine, jolla liitetään kankaan tai nahan kappaleita yhteen. Neuloja tiedetään käytetyn jo kivikaudella. Ensimmäiset neulat valmistettiin luusta ja puusta, modernit taas runsashiilisestä teräksestä; neula on pinnoitettu nikkelillä tai kullalla ruostumisen estämiseksi. Korkealaatuisimmat koristeompeluneulat tehdään platinasta. Perinteisesti neuloja on säilytetty neulakirjoissa tai -tyynyissä, joista on tullut myös somiste-esineitä. == Käsinompeluneulat == Käsinompeluun tarkoitetussa neulassa on reikä eli silmä tylpässä päässä, johon lanka tai nauha kiinnitetään. Näin lanka pysyy mukana kun terävä pää lävistää kankaan. Käsiompeluneuloilla on erilaisia nimiä riippuen niiden käyttötarkoituksesta. Yleisimmin käytetty on silmäneula. Koruompeluun käytetään erityisiä koruommelneuloja. Paksuja kankaita tai kovia materiaaleja ommellessa käytetään parsinneuloja. Erikoisneuloja ovat verhoiluneulat, patjaneulat ja punontaneulat. == Ompelukoneneulat == Ompelukoneneuloissa silmä on terävässä päässä. Kankaiden tai nahkojen yhteen ompelussa käytetyt neulat ovat teräväkärkisiä. Kirjonnassa voidaan kirjontatekniikan mukaan käyttää joko teräväkärkistä neulaa tai tylppäkärkistä kanavaneulaa. Erikoiskoneella kirjottaessa käytetään erikoisneulaa, jossa on tavallista suurempi silmä. Myös farkkukankaita ommellaan tavallista vahvemmilla neuloilla. Joskus käytetään yhteenliitettyjä neulakokonaisuuksia, joissa on kaksi tai kolme neulaa. == Lähteet == == Aiheesta muualla == Luokka:Työkalut Luokka:Ompelu Luokka:Muinaiset keksinnöt
Andreas Görlitz

Andreas Görlitz (s. 31. tammikuuta 1982 Weilheim, Baijeri, Saksa) on saksalainen jalkapalloilija, jolla ei tällä hetkellä ole seuraa. Hänen pelipaikkansa on oikea laitapuolustaja. 179 senttimetriä pitkä Görlitz siirtyi Bayern Müncheniin vuonna 2004. Aikaisemmin hän oli edustanut vain kasvattajaseuraansa 1860 Müncheniä, jonka riveissä hän pelasi 37 liigaottelua. Bayern Münchenissä hän pelasi kolmen vuoden aikana 18 liigaottelua. Marraskuussa 2004 tapahtuneen loukkaantumisen vuoksi hän oli sivussa Bundesliigan otteluista yli kaksi vuotta. Kaudeksi 2007/2008 hän siirtyi lainasopimuksella Karlsruher SC:n joukkueeseen. Vuonna 2010 hän siirtyi pelaamaan Ingolstadtiin. Vuonna 2014 Görlitz siirtyi San Jose Earthquakesiin. Saksan maajoukkueessa Görlitz on pelannut kaksi ottelua. ==Lähteet== Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Kookospähkinöitä

Kookospähkinöitä on Marxin veljesten ensimmäinen elokuva. Musikaalisessa komediassa on pääosissa neljä Marxin veljestä sekä Oscar Shaw, Mary Eaton ja henkilö, jota usein kutsutaan viidenneksi veljekseksi, Margaret Dumont. Elokuvan on tuottanut Walter Wanger ja ohjannut Robert Florey sekä Joseph Santley. ==Roolit== == Aiheesta muualla == * Luokka:Vuoden 1929 yhdysvaltalaiset elokuvat luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat
Myrina

Myrina voi viitata seuraaviin: * Myrina, useita hahmoja kreikkalaisessa mytologiassa * Myrina, antiikin aikainen kaupunki Aioliissa * Myrina, antiikin aikainen kaupunki Lemnoksen saarella ** Mýrina, kaupunki Límnoksen saarella Pohjois-Egean saarten alueella Kreikassa * Etunimenä: ** Myrina Fontano, näyttelijä Luokka:Etunimet
Pikkuparlamentti

[ { "type": "ExternalData", "service": "geoshape", "ids": "Q5450802", "properties": {"fill": "#ff0000", "stroke": "#ff0000", "stroke-width": 2} } ] Pikkuparlamentti () on yksi eduskunnan lisärakennuksista Helsingin keskustassa. Rakennuksessa on työhuoneita, kokoustiloja, suuren valiokunnan ja ulkoasiainvaliokunnan kokoushuoneet sekä auditorio. Lisäksi rakennuksessa toimii eduskunnan oikeusasiamies ja samassa yhteydessä Ihmisoikeuskeskus. Vain rakennuksen sisääntulon yhteydessä oleva Kansalaisinfo ja Café Kansalaisinfo ovat kaikille avointa ja julkista tilaa. Vuonna 2004 valmistunut Pikkuparlamentti rakennettiin vuosien 1998–2000 suunnittelukilpailun voittajaehdotuksen pohjalta. Suunnittelutyön teki arkkitehti Pekka Helin työryhmineen. Pikkuparlamentti sijaitsee Eduskuntatalon eteläpuolella, Mannerheimintien, Arkadiankadun ja entisen Helsingin satamaradan kuilun väliin jäävässä kolmionmuotoisessa korttelissa. Rakennuksen edessä Mannerheimintien puolella on pieni puisto suihkulähteineen. Ennen sen rakentamista paikalla oli vuonna 1973 valmistunut yksikerroksinen ravintolarakennus, jonka nimi oli myös Pikkuparlamentti. Puistossa on useita veistoksia: kuvanveistäjä Kirsi Kaulasen toteuttama presidentti Mauno Koiviston muistomerkki Välittäjä (2023)Presidentti Mauno Koiviston muistomerkki paljastettiin Tasavallan presidentin kanslia 25.11.2023. Viitattu 28.11.2023., yleisen ja yhtäläisen äänioikeuden satavuotismuistomerkiksi pystytetty Eila Hiltusen veistos Menneet ritarit (2006, alkuperäinen veistos 1982)Menneet ritarit, Yleisen ja yhtäläisen äänioikeuden muistomerkki Helsingin taidemuseo HAM. Viitattu 28.11.2023. sekä Jukka Lehtisen taideteos Oma maa mansikka (2007)Oma maa mansikka Helsingin taidemuseo HAM. Viitattu 28.11.2023.. Kansanedustajien ja avustajien työhuoneiden lisäksi Pikkuparlamentissa ovat muun muassa kansalaisille avoin Kansalaisinfo, josta voi noutaa eduskunnan materiaalia, eduskunnan EU-sihteeristö ja eduskunnan oikeusasiamiehen kanslia. Pikkuparlamentin rakentamiseen on käytetty useita erilaisia puu- ja kivilajeja, esimerkiksi koivua, loimukoivua, vaahteraa ja mäntyä sekä eri puolilta Suomea louhittua graniittia. Rakennuksen suunnittelijat ja toteuttajat palkittiin työstään vuonna 2004 Vuoden teräsrakenne -palkinnolla. == Lähteet == ==Aiheesta muualla== * Pikkuparlamentin esite (PDF) Luokka:Helsingin rakennukset ja rakennelmat Luokka:Eduskunta Luokka:Kamppi Luokka:Vuoden teräsrakenne
Kahdeksankulmio

Kahdeksankulmio eli oktagoni on monikulmio, jossa on kahdeksan kulmaa ja sivua. Kahdeksankulmion kulmien summa on 1080 astetta. Säännöllisen kahdeksankulmion kaikki sivut ovat yhtä pitkiä ja sen jokainen kulma on 135 astetta. Useissa maissa tieliikenteen pakollinen pysähtyminen -liikennemerkki (STOP-merkki) on kahdeksankulmion muotoinen. == Laskukaavoja == Kun kahdeksankulmion sivun pituus on a, kulmion pinta-ala voidaan laskea kaavalla: :A = 2(1+\sqrt{2})a^2 Ala voidaan laskea ympäri piirretyn ympyrän säteen avulla seuraavasti: :A = 2\sqrt{2}R^2 Ala voidaan sisään piirretyn ympyrän säteen avulla laskea seuraavasti: :A = 8(\sqrt{2}-1)r^2 == Katso myös == * Kahdeksankulmioluku * Monikulmio == Aiheesta muualla == *MathWorld: Octagon Luokka:Monikulmiot
Kahdeksankulmioluku

Kahdeksankulmioluku on positiivinen kokonaisluku, joka on muotoa n(3n - 2), jossa n on positiivinen kokonaisluku. Esimerkiksi 21 on kahdeksankulmioluku, koska :3(3\cdot 3 - 2) = 21. Kahdeksankulmioluku saa nimensä siitä, että sen osoittamasta määrästä pisteitä voidaan muodostaa kahdeksankulmion muotoinen kuvio.Octagonal Number – Wolfram MathWorld Kahdeksankulmioluku on yksi monikulmioluvuista. Kymmenen ensimmäistä kahdeksankulmiolukua ovat 1, 8, 21, 40, 65, 96, 133, 176, 225 ja 280. == Lähteet == Luokka:Kuvioluvut
Pesäkallio

Pesäkallio on Lahdessa oleva yksityiseen omistukseen kuuluva Natura- luonnonsuojelualue, joka on rauhoitettu vuonna 1989. Pesäkalliolla sijaitsee myös tanssilava. Tanssilavalla järjestetään tansseja sisätiloissa talvisin. Kesäisin tanssilavan läheisyydessä on kesäteatteri, jonne Karirannan kesäteatteria vastaava toiminta on siirretty Pikku-Vesijärveltä. Pesäkallio varsinaisesti on erittäin korkea kallio, jota pesäkallion alue ympäröi ulkoilualueena. Alueella on polkuja, jotka talvella toimivat hiihtoladun pohjana. Pesäkallion kaakkoisosassa on aidattu ja vartioitu sotilasalue. Alue on myös radioamatöörien luontolähetyskohde:OHFF-0533 Pesäkallion lsa. https://ohff44.wordpress.com/ohff-kohteet-ja-tunnukset/ ==Katso myös== *European Nature Information System == Lähteet == ==Aiheesta muualla== *Euroopan unionin komission päätös: Virallinen lehti nro L 040 , 11/02/2005 s. 0001 - 0181 *Hämeen ympäristökeskus: Pesäkallio * Lahden seudun luonto - Pesäkallio Luokka:Lahden nähtävyydet Luokka:Lahden luonto Luokka:Suomen Natura-alueet Luokka:Suomen mäet Luokka:Päijät-Hämeen luonnonsuojelualueet Luokka:Radioamatööritoiminta
Pähkinäkukkula

Pähkinäkukkula on Vesijärven Isosaaressa Hollolan Kukkilassa sijaitseva kukkula, joka kuuluu Natura 2000-luonnonsuojeluohjelmaan pähkinäpensaidensa vuoksi. == Lähteet == ==Aiheesta muualla== *Hämeen ympäristökeskus: Pähkinäkukkula ja kartta *Euroopan unionin komission päätös: Virallinen lehti nro L 040 , 11/02/2005 s. 0001 - 0181 *European Nature Information System: FI0306004 Luokka:Hollolan luonto Luokka:Suomen Natura-alueet Luokka:Päijät- Hämeen luonnonsuojelualueet Luokka:Hollolan Vesikansa Luokka:Suomen mäet
Avanto

thumb|Avanto Peurunka-järvessä Avanto on jäähän tehty tai syntynyt aukko. Avannot voivat syntyä jäiden liikkuessa, sulaessa, haljetessa tai ihmisen tekemänä. Ihminen tekee avannon useimmiten pilkkimisen tai avantouinnin vuoksi. Myös laitesukeltamista harrastetaan avannon kautta. ==Avannon teko== Avannon tekoon soveltuvia välineitä ovat kaira, tuura, jääsaha ja moottorisaha. Pilkkimisessä avanto tehdään yleensä jääporalla, kairalla, koska tarvittava reikä on pieni. Avantouinnissa avanto tehdään jääsahalla tai moottorisahalla, ja jos avanto on käytössä koko talven, avannon kiinnijäätyminen estetään esimerkiksi pohjaan laitettavalla ilmapumpulla. Laitesukeltamisessa talvella avanto tehdään kuten avantouinnissa, ja avannosta tehdään usein kolmiomainen vedestä nousemisen helpottamiseksi. Sukelluksen aikana käytetään turvaköyttä ja avustajaa pinnalla, jotta jään alle eksyminen estyisi. Myös hyvin voimakas järven pohjassa oleva lähde voi synnyttää avannon. ==Merkintä== Avannot tulee merkitä jäälle selvästi, esimerkiksi havuilla tai lippusiimalla, onnettomuuksien estämiseksi. ==Katso myös== *Uhkuavanto == Lähteet == ==Aiheesta muualla== *Avantouinti.fi *Kalastajat.com, pilkkiminen *Luontoon.fi Pilkkiminen - rentouttavaa yhdessäoloa ja tuoreita kalaherkkuja *Kurssimateriaalia sukeltamisesta jäätävissä olosuhteissa Luokka:Uinti Luokka:Sukellus Luokka:Kalastus Luokka:Jää Luokka:Vesi
Neliöyksikkö

Neliöyksikkö on rakennusten tai muiden rakennuskohteiden pohjamuodon tai muun muodon mittasuhteiden kuvaamiseen käytetty yksikkö. Yksi neliöyksikkö on kuvitteellinen neliö, jonka sivuna on kuvattavan kohteen lyhyempi sivu. Neliöyksikköä käytetään kun ei tiedetä tai haluta käyttää tarkkoja mittoja; neliöyksikkö riittää tällöin muodon arkkitehtonisten yleispiirteiden sanalliseen kuvaamiseen. Puolta neliöyksikköä tarkemmin mittasuhteita ei yleensä esitetä. Luokka:Arkkitehtisuunnittelu Luokka:Yksiköt
European Nature Information System

European Nature Information System (EUNIS) on Euroopan unionin laajuinen tietokanta, johon kootaan tiedot jäsenvaltioiden useista luonnonsuojeluohjelmista. Tiedostoissa on mainittuna mm. luonnonsuojelualueen sijainti, sen luontotyypit sekä Euroopan unionin komission päätöksin suojeltavat kasvi- ja eläinlajit. EUNIS on osa Euroopan Biodiversiteetti datakeskusta (Biodiversity data centre). ==Lähteet== Luokka:Natura 2000
Nick Gore

Nick Gore (oik. Niko Hurme, s. 10. marraskuuta 1974 Karkkila, tunnetaan myös nimellä Kalma) on suomalainen muusikko. Nick Gore on suomalaisen Stala & SO. -yhtyeen basisti. Hän toimi suomalaisen Lordi-yhtyeen basistina vuosina 2002–2005, käyttäen taiteilijanimeä Kalma. Hän erosi yhtyeestä loppuvuonna 2005, koska koki, ettei hänellä ole Lordin lisäksi tarpeeksi aikaa perheelleen. Hurme soitti Lordin albumeilla The Monsterican Dream ja The Arockalypse. Hänen hahmonsa Lordissa oli Biker Zombie from Hell eli moottoripyöräilijäzombi Helvetistä. Kalmasta käytettiin myös lempinimiä Kalmageddon ja Kalmisto. Hurme käytti Lordissa Ibanez Ergodyne- ja ESP LTD Viper-304 -bassoja. Hurme on esiintynyt eroamisensa jälkeen kahdesti Lordin kanssa: 11. maaliskuuta 2006 Helsingin Nosturissa ja 31. lokakuuta 2006 Lontoossa. == Historia == Hurme aloitti basson soittamisen 1992 veljensä yhtyeessä. Vartuttuaan hän muutti Helsinkiin ja lähti opiskelemaan Diakonia- ammattikorkeakouluun. Hän suunnitteli nuoriso-ohjaajaksi ryhtymistä, mutta ei lopulta tehnyt kyseisiä töitä. Lopulta Hurme päätyi töihin maalausliikkeeseen. Samoihin aikoihin hän perusti ystävänsä Sampsa Astalan kanssa SO.-yhtyeen, jossa Astala lauloi ja soitti kitaraa, Hurme soitti bassoa. Myöhemmin Sampsa Astala pyysi Hurmetta liittymään toiseen yhtyeeseensä, Lordiin, joka tarvitsi uutta basistia. Hurme suostui ja vaikutti Lordissa vuosina 2002–2005. == Diskografia == === Stala & SO. === * It Is So. (2011) - bassokitara, taustalaulu * Play Another Round (2013) - bassokitara, taustalaulu === Lordi === * The Monsterican Dream (2004) - bassokitara, taustalaulu * The Arockalypse (2006) - bassokitara, taustalaulu == Filmografia == * The Kin (2004) – Kalma == Katso myös == * Kalma-hahmon kuvaus ==Lähteet== * MonsterDiscoHell.com === Viitteet === ==Aiheesta muualla== * Kalman haastattelu ja esittely MonsterDiscoHell.com-sivustolla Luokka:Suomalaiset basistit Luokka:Lordin jäsenet Luokka:Vuonna 1974 syntyneet Luokka:Elävät henkilöt
Porvarinlahti

Porvarinlahti () on Suomenlahden lahti Itä-Helsingissä. Ennen vuoden 2009 alueliitosta se oli Helsingin ja Vantaan, suullaan osittain Helsingin ja Sipoon rajana. Se oli ainoa Vantaan kaupungin mereen rajoittuva alue. Porvarinlahti ja Vartiokylänlahti ovat jäänteitä salmesta, joka aikoinaan erotti Vuosaaren mantereesta. Lahden pituus on noin kaksi kilometriä ja vesi on pysynyt melko puhtaana. Sen reunoilla kasvaa ruovikkoa ja rantaniittyjä. Lahdella pesii noin 40 lintulajia, joista esimerkkeinä mainittakoon kirjokerttu, ruisrääkkä ja viiksitimali. Lähialueilla asuvia petolintuja käy saalistamassa lahdella säännöllisesti. Lahden perukka on kasvanut lähes umpeen. Porvarinlahti on arvokasta luonnonsuojelualuetta. Sen kanssa vierekkäin sijaitsee Mustavuoren suojelualue. Koko alue kuuluu Natura 2000-ohjelmaan ja sen pinta-ala on 36,6 hehtaaria, josta vettä on 0,13 hehtaaria. Lahti on osa Östersundomin lintuvesiä ja kuuluu valtakunnalliseen lintuvesien suojeluohjelmaan. Lahden merenpuoleiseen suuhun valmistui vuonna 2008 Vuosaaren satama, ja lahden alitse on louhittu kallioon nelikaistainen tieyhteys Kehä III:lta Vuosaaren satamaan. Lahden ylittää sillalla Vuosaaren satamarata. ==Lähteitä== * Tietopaketti Helsingin kaupungin sivuilla ==Katso myös== * Luettelo Suomen Natura 2000 -alueista ==Aiheesta muualla== * Lausunto Helsingin satamahankkeen ympäristövaikutusten arviointiselostuksesta * Mustavuoren lehto ja Östersundomin lintuvedet Luokka:Suomen lahdet Luokka:Helsingin luonto Luokka:Suomenlahti Luokka:Vuosaari
Espanjan kuninkaallinen jalkapalloliitto

Espanjan kuninkaallinen jalkapalloliitto () on Espanjan jalkapallon kattojärjestö. Liiton pääkonttori ja harjoituskeskus Ciudad del Fútbol sijaitsee Las Rozasissa, lähellä maan pääkaupunkia Madridia. Liitto hallinnoi muun muassa Espanjan jalkapallomaajoukkuetta sekä cup-kilpailuja Copa del Rey, Supercopa de España ja Copa RFEF. Liitto toimii yhteistyössä maan ammattilaissarjoja Primera Divisiónia ja Segunda Divisiónia järjestävän Liga de Fútbol Profesionalin kanssa ja vastaa itse kolmanneksi korkeimman sarjatason Segunda División B:n sekä kansallisten nuorten sarjojen järjestämisestä. Liiton alaisuudessa toimii 19 alueellista jalkapalloliittoa, jotka järjestävät alempia sarjoja. Espanjan kuninkaallinen jalkapalloliitto perustettiin vuonna 1909. Kansainvälisen jalkapalloliiton Fifan jäsen siitä tuli vuonna 1913 ja Euroopan maanosaliiton Uefan jäsen vuonna 1954. Liiton puheenjohtaja on Ángel María Villar. Maajoukkueen päävalmentajana on vuodesta 2008 toiminut Vicente del Bosque. == Lähteet == == Aiheesta muualla == * Real Federación Española de Fútbol * Espanja Kansainvälisen jalkapalloliiton sivustolla * Espanja Euroopan jalkapalloliiton sivustolla Luokka:Espanjan jalkapallo Luokka:Kansalliset jalkapalloliitot
Consumer Electronics Show

Consumer Electronics Show (CES) on tavaramessut, jotka järjestetään joka tammikuu Las Vegasissa Nevadassa, ja niiden sponsorina toimii Consumer Electronics Association. Ensimmäinen CES järjestettiin kesäkuussa 1967 New Yorkissa. Vuodesta 1978 vuoteen 1994 messut pidettiin kahdesti vuodessa: tammikuussa Las Vegasissa nimellä Winter Consumer Electronics Show (WCES) ja kesäkuussa Chicagossa nimellä Summer Consumer Electronics Show (SCES). CES:ää pidetään yhtenä tärkeimmistä teknologiaan liittyvistä tavaramessuista sen jälkeen kun Comdex-messut on lopetettu. ==Messuilla esiteltyjä tuotteita== *Videonauhuri (VCR), 1970 *Laserdisc-soitin, 1974 *Pong, 1975 *Videokamera, 1981 *CD-soitin, 1981 *Commodore 64, 1982 * Amiga Lorraine, 1984 *Nintendo Entertainment System (NES), 1985 *CD-i, 1991 *Virtual Boy, 1995 *DVD, 1996 *HDTV, 1998 *ReplayTV ja TiVo (Digital Video Recorder, DVR), 1999 == Lähteet == == Katso myös == * Viva Technology ==Aiheesta muualla== *Viralliset kotisivut *CES-uutisointia: Gizmodo , CNET, Engadget Luokka:Kodinkoneet Luokka:Elektroniikka Luokka:Las Vegas Luokka:Yhdysvaltain tapahtumat Luokka:Messut (tapahtumat)
TVL

TVL voi tarkoittaa seuraavia asioita: * Tapaturmavakuutuslaitosten liitto * Tuloverolaki * Tie- ja vesirakennuslaitos
The Real Group

The Real Group on ruotsalainen a cappella -lauluyhtye, joka perustettiin vuonna 1984. He ovat hyvin arvostettu jazz- ja kevyeen musiikkiin paneutunut lauluyhtye. The Real Group on kuitenkin vaikuttanut myös klassisen kuoromusiikin kentällä: vuonna 2002 julkaistu "Stämning"-levy sisältää ruotsalaista perinteistä kuoromusiikkia ja tehtiin yhteistyössä Eric Ericsonin kanssa. Yhtyeeseen kuuluu viisi jäsentä: Emma Nilsdotter, Katarina Henryson, Anders Edenroth, Morten Vinther Sørensen ja Anders Jalkéus. Margareta Jalkéus erosi yhtyeestä vuonna 2006 ja Peder Karlsson vuonna 2010. Johanna Nyström on esiintynyt ryhmän kanssa sekä Margareta Jalkéusin että Katarina Henrysonin sijaisena näiden ollessa äitiyslomalla tai muuten väliaikaisesti poissa ryhmän toiminnasta. The Real Group on laulanut jo yli 30 vuotta yhdessä ja tehnyt yli 2000 esiintymistä ympäri maailmaa. == Albumit == * Live in Japan (2013) * The World for Christmas (2012) * Julen är här (single, 2010) * The Real Album (2009) * Håll musiken igång – The Real Group sjunger Povel (2008) * Live at Stockholm Concert Hall (DVD, 2006) * In the middle of life (2005) * Julen er her (2003) * Stämning (2002) * Allt det bästa (2001) * Commonly unique (2000) * One for all (1998) * En riktig jul (1997) * Jazz:Live (1997) * Ori:ginal (1996) * Varför får man inte bara vara som man är? (1994) * Röster (1991) * Nothing but The Real Group (1989) * Debut (1987) == Aiheesta muualla == * The Real Group Real Group, The
Yhdeksänkulmio

Yhdeksänkulmio eli nonagoni on monikulmio, jossa on yhdeksän kulmaa ja sivua. Yhdeksänkulmion kulmien summa on 1260 astetta. Säännöllisen yhdeksänkulmion kaikki sivut ovat yhtä pitkiä sekä jokainen kulma on 140 astetta. Säännöllisen yhdeksänkulmion pinta-ala A, jonka sivun pituus on a, lasketaan seuraavasti: :A = \frac{9}{4}a^2\cot\frac{\pi}{9}\simeq 6{,}18182a^2 Säännöllistä yhdeksänkulmiota ei voi konstruoida harpilla ja viivaimella, vaikkakin melko tarkkoja approksimaatioita on olemassa. Alla yksi ohje approksimaation piirtämiseksi. == Katso myös == * Monikulmio * Yhdeksänkulmioluku == Aiheesta muualla == *MathWorld: Nonagon Luokka:Monikulmiot
Kultakontiaiset

Kultakontiaiset, kultiaiset eli kultamyyrät (Chrysochloridae) on Afrikassa esiintyvä nisäkäsheimo, joka kuuluu yhdessä tanrekkien kanssa Afrosoricida- lahkoon. Kultakontiaiset ovat ulkonaisesti niin paljon Australian pussikontiaisia muistuttavia, että niitä erehdyttiin aikoinaan luulemaan keskenään lähisukuisiksi. Kultakontiaiset muistuttavat ulkonäöltään ja elintavoiltaan myös kontiaisia eli maamyyriä, joiden kanssa ne luettiin aiemmin samaan hyönteissyöjien (Insectivora) lahkoon. Kultakontiaisten esiintymisalue on eteläinen Afrikka suunnilleen Kamerunin seudelle asti. Ne elävät maan alla lähes kaiken aikansa ja syövät muun muassa hyönteisten toukkia ja matoja. Ne ovat hyvin paksuturkkisia, silmät ovat nahan peittämät eikä korvia näy juuri lainkaan. Nisäkäsnimistötoimikunta on ehdottanut, että kultamyyrien suomenkieliseksi nimeksi vaihdettaisiin ”kultiaiset”. — Suomen kielen lautakunta suhtautui osaan toimikunnan ehdotuksista torjuvasti. Ks. Kyseinen nimi tarkoittaa nykyisin kuitenkin hyönteisiin kuuluvia kultapistiäisiä (Chrysididae)Raekunnas, Martti (2010): Hämeenlinnan Ahveniston moottoriradan myrkkypistiäiset Luettu 24.1.2011. == Katso myös == * Luettelo Afrosoricida-lahkon nisäkkäistä == Lähteet == == Aiheesta muualla == *Animal Diversity Web *Informationen Goldmulle *
Yhdeksänkulmioluku

Yhdeksänkulmioluku on positiivinen kokonaisluku, joka on muotoa \frac{n(7n - 5)}{2}, jossa n on positiivinen kokonaisluku. Esimerkiksi 24 on yhdeksänkulmioluku, koska \frac{3(7\cdot 3 - 5)}{2} = 24. Yhdeksänkulmioluku saa nimensä siitä, että sen osoittamasta määrästä pisteitä voidaan muodostaa yhdeksänkulmion muotoinen kuvio.Nonagonal Number – Wolfram MathWorld Yhdeksänkulmioluku on yksi monikulmioluvuista. Kymmenen ensimmäistä yhdeksänkulmiolukua ovat 1, 9, 24, 46, 75, 111, 154, 204, 261 ja 325. Jos t on yhdeksänkulmioluku, 7t+3 on kolmioluku. == Lähteet == Luokka:Kuvioluvut
Kymmenkulmioluku

Kymmenkulmioluku on positiivinen kokonaisluku, joka on muotoa n(4n - 3), jossa n on positiivinen kokonaisluku. Esimerkiksi 27 on kymmenkulmioluku, koska :3(4\cdot 3 - 3) = 27. Kymmenkulmioluku saa nimensä siitä, että sen osoittamasta määrästä pisteitä voidaan muodostaa kuvio, joka koostuu erikokoisista kymmenkulmioista, joiden pisteistä osa on yhteisiä.Decagonal Number – Wolfram MathWorld Kymmenkulmioluku on yksi monikulmioluvuista. Kymmenen ensimmäistä kymmenkulmiolukua ovat 1, 10, 27, 52, 85, 126, 175, 232, 297 ja 370. == Lähteet == Luokka:Kuvioluvut
Kutajärvi

Kutajärvi on Päijät-Hämeessä Hollolassa kirkonseudun lähellä sijaitseva järvi. == Maantietoa == Järven pinta-ala on 163 hehtaaria eli 1,6 neliökilometriä, se on 2,1 kilometriä pitkä ja 1,2 kilometriä leveä. Sen lähiympäristö on pääasiassa alavaa peltomaata. Järvi on matala, mutta siinä ei ole kartan mukaan saaria. ärven rantaviivan pituus on 6,4 kilometriä. Se rannat ovat soistuneet, mutta sen rannoilla on jonkin verran kiinteää asutusta ja vapaa-ajan asuntoja. Kalliorannassa sijaitsee mökkikylä ja järven pohjoispuolella on Pyhäniemen asuinalue. Järven pohjoispuolella kulkee yhdystie 2956, jolta pääsee rantojen kiinteistöille. == Luontoarvoja == === Natura-alue === Kutajärvi on osaksi umpeenkasvanut ja muodostaa merkittävän lintuvesialueen. Kutajärvi on osa Kutajärven alue -nimistä Natura 2000 -luonnonsuojelualuetta (FI0306006), johon lisäksi kuuluu useita Vesijärven lintulahtia. Järven vesialue ja osa rantaluhdista ja rantasoista kuuluvat myös suojelualueeseen. Kutajärven linnustoa pääsee katselemaan järven luoteisrannalla olevasta lintutornista, jolle johtaa polku ja pitkospuut pysäköintipaikalta Hollolan vanhainkodin itäpuolelta. Järvi on kansainvälisesti arvokas lintujärvi, joka muodostaa Vesijärven lahden kanssa Ramsar-alueen. === Salpausselkä Geopark === Järvi on otettu mukaan Salpausselkä Geoparkiin suositeltavaksi vierailukohteeksi. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma- alueeseen (14.244) järvi kuuluu. Järven vedenpinnan korkeus on 82,0 metriä mpy. Samalla valuma-alueella sijaitsevat Hollolan taajama-alueelle jäävät Iso Tiilijärvi, Keski-Tiilijärvi ja Vähä Tiilijärvi, jotka laskevat Kiiskinojaa myöten Kutajärven kaakkoisrantaan Tiirismaan länsipuolelta. Toinen merkittävä oja on Tyhnynoja, joka laskee lounaisrantaan. Järven laskuoja laskee idässä Enonselän Laasonpohjaan, joka on myös suojeltu. Järvellä on kuitenkin vielä kaksi laskuojaa Kirkonselkään, jotka voivat olla vettä vetäviä. == Historiaa == Kun Vesijärven vedenpintaa laskettiin, kuroutui Kutajärvi siitä erilleen omaksi järvekseen. == Lähteet == Luokka:Hollolan järvet Luokka:Hollolan nähtävyydet Luokka:Suomen Natura-alueet Luokka:Salpausselkä Geopark Luokka:Kotojärven valuma-alue
Celtic Frost

Celtic Frost oli sveitsiläinen metalliyhtye, joka perustettiin vuonna 1984. Yhtye tunnetaan varsinkin black metalin edelläkävijänä. Yhtye tunnetaan myös goottimetallin ja avant-garde metalin edelläkävijänä. Yhtyeen tyylilaji on sen historian aikana vaihdellut runsaasti. 1980-luvun alkuaikoina se teki black-, death- ja thrash metalia, mutta vuosikymmenen loppua kohden avant-garden ja progressiivisen metallin piirteet alkoivat hallita musiikkia entistä enemmän. Poikkeuksena oli yhtyeen perinteisempää heavy metalia edustanut albumi Cold Lake, jonka musiikki oli lähinnä glam metalia. 2000-luvulla yhtyeen tyyli säilytti yhä progressiivisuutensa, mutta lähestyi entistä enemmän doom- ja goottimetallia.Celtic Frost Encyclopaedia Metallum -sivustolla. Yhtyeen viimeisin albumi on vuonna 2006 julkaistu Monotheist, joka ilmestyi 16 vuoden levytystauon jälkeen. Toukokuussa 2008 Celtic Frostin perustajajäsen Tom Gabriel Fischer ilmoitti jättävänsä Celtic Frostin, ja perusti uuden yhtyeensä, Triptykonin. Tämän jälkeen oli jonkin aikaa epäselvää jatkaisiko Celtic Frost vielä, mutta kesällä 2008 yhtyeen jäljellä olleet jäsenet ilmoittivat, että yhtye jatkaisi mutta olisi toistaiseksi jäissä.Celtic Frostin viralliset kotisivut Celtic Frost julkaisi 9. syyskuuta 2008 kotisivuillaan tiedotteen, jonka mukaan yhtye on lopettanut toimintansa lopullisesti. ==Celtic Frost Suomessa== Celtic Frostin ensiesiintyminen Suomessa oli 2. heinäkuuta 2006 Tuska Open Air Metal Festival -festivaaleilla. Yhtye tuli Suomeen uudestaan Helsingin Tavastialle 4. huhtikuuta 2007 Kreator- yhtyeen kanssa. Lisäksi se soitti Qstock-festivaaleilla Oulussa 28. heinäkuuta vuonna 2007. ==Diskografia== ===Studioalbumit=== * * * * * * ===EP:t=== * * * ===Kokoelma-albumit=== * * * == Lähteet == ==Aiheesta muualla== * Celtic Frostin viralliset sivut * Celtic Frost Bändisivu Desibeli.netissä * Luokka:Sveitsiläiset black metal -yhtyeet Luokka:Sveitsiläiset death metal -yhtyeet Luokka:Sveitsiläiset thrash metal -yhtyeet Luokka:Avantgardemetalliyhtyeet
Laumaeläin

Laumaeläimet ovat eläimiä, jotka elävät laumassa muiden samaan lajiin kuuluvien yksilöiden kanssa. Esimerkiksi sudet saalistavat laumassa. Ketut taas ovat yksineläjiä, jotka eivät viihdy laumassa, täten kettu ei ole laumaeläin. Ihminenkin on laumaeläin läheisten sukulaistensa apinoiden tavoin. Ihmisapinoille heimojen muodostuminen oli elintärkeää noin neljä miljoonaa vuotta sitten. Ihmisapinat eivät olleet vielä silloin älykkäitä. Heimojen muodostuminen oli geneettisen mukauman tulos. Laumojen muodostuminen oli ja on edelleenkin tahdosta riippumatonta eli vaistonvaraista. Keräilijä- metsästäjäyhteisöt alkoivat muodostua kaksi miljoonaa vuotta sitten. Neljän miljoonan vuoden heimoelämisen jälkeen voidaan varmasti olettaa ihmisen olevan vaistomaisesti laumaeläin. ==Laumaeläin lemmikkinä== Kanit ja marsut elävät laumassa, ja siksi niitä kannattaa aina hankkia vähintään kaksi. Koirat usein ulvovat, kun niiden omistaja lähtee pois, sillä koirat ulvovat susien tavoin pitääkseen yhteyttä laumaansa. ==Katso myös== *Eläinten ryhmäkäyttäytyminen Luokka:Eläintiede
Filip V

Filip V tarkoittaa seuraavia hallitsijoita: * Filip eli Filippos V (221–179 eaa.), Makedonian kuningas * Filip V (1293–1322), Ranskan kuningas * Filip V (1683–1746), Espanjan kuningas.
Ryan Cabrera

Ryan Frank Cabrera (s. 18. heinäkuuta 1982) on Dallasista kotoisin oleva laulaja. Cabrera sai innoituksen akustisen kitaran soittoon Dave Matthewsilta. Cabrera vaikutti ensin kotikaupungissaan Dallasissa bändissä nimeltä Rubix Groove, kunnes hän päätti lähteä soolouralle vuonna 2001. Cabreran ensimmäinen albumi Take It All Away julkaistiin 18. elokuuta 2004. Kyseisen albumin ”On My Way Down” -singlen musiikkivideossa esiintyy Ashlee Simpson, joka oli hetken Cabreran tyttöystävä. Toinen albumi You Stand Watching julkaistiin 29. syyskuuta 2005 Hänen kolmas albuminsa "The Moon Under Water" julkaistiin toukokuussa. Cabrera toimi juontajana ohjelmassa Score, jota näytettiin MTV:llä lauantaisin. == Diskografia == === Albumit === * Elm St. (2001) * Take it All Away (2004) * You Stand Watching (2005) * The Moon Under Water (2008) === EP:t === * Wake Up Beautiful (2015) === Singlet === * One the Way Down (2004) * True (2004) * 40 Kinds of Sadness (2005) * Shine On (2005) * Photo (2005) * I Will Remember You (2006) * Say (2008) * Enemies (2008) * Home (2012) * I See Love (2012) * House on Fire (2015) * Right on the Money (2016) * Inside Your Mind (2019) === Musiikkivideot === Vuosi Kappale Ohjaaja(t) 2004 "One the Way Down" Dean Paraskevopoulos "True" Kevin Kerslake 2005 "40 Kinds of Sadness" Bill Fishman "Shine On" Kevin Kerslake 2006 "Photo" Everado ja Leopoldo Gout 2008 "Say" Kenny Hoppus "Enemies" Evan Kaufmann 2015 "House on Fire" Christian Lamb Ryan Cabrera France (French & English site) Luokka:Yhdysvaltalaiset laulajat Luokka:Vuonna 1982 syntyneet Luokka:Elävät henkilöt
Erdenet

Erdenet (mong. Эрдэнэт) on kaupunki Pohjois-Mongoliassa noin 400 km Ulan Batorista luoteeseen. Se on Orhonin maakunnan (aimag) pääkaupunki. Sen asukasluku on 83 379 (2010). ==Historia== 250px|thumb|vasen|Erdenetin kaivosta. Erdenet syntyi kaupunkina suhteellisen hiljattain. Se rakennettiin laatuaan Aasian suurimman kupari- ja molybdeenikaivoksen ympärille Neuvostoliiton avulla vuosina 1974-1983. Hallinnollisesti kaupunki erotettiin Bulganin provinssista ja sitä hallittiin omana alueenaan. Vuonna 1985 Erdenet vastasi 17,9 % koko Mongolian teollisesta tuotannosta ja kaupungin teollisesta tuotannosta 70,7 %:ta vastasi kaivos. Neuvostoliitto omisti kaivosta pyörittäneestä yhtiöstä 51 % Mongolian omistaessa loput. Osa kaivoksen työntekijöistä tuli Neuvostoliitosta, ja niinpä vuonna 1990 noin 15 % kaupungin asukkaista olikin muita kuin mongoleja. Neuvostoliiton hajottua ja Mongolian taloudellisten uudistusten jälkeen Erdenetin kaivoksen taloudellinen merkitys Mongolian valtiolle kasvoi. Vuonna 1994 kaupungin aluetta kasvatettiin alkuperäisestä 60 neliökilometristä yhteensä 840 neliökilometriin ja alueesta tuli Orhonin provinssi. Provinssin teollinen tuotanto suhteessa Mongolian koko tuotantoon on kaivoksen ansiosta edelleen suuri. Vuonna 1995 lukema oli 42 % ja vuonna 2000 vielä 32 %. Mongolian valtio omistaa nykyisin 51 % Erdenetin kaivosyrityksestä, joka työllistää noin 6 000 työntekijää, joiden joukossa on noin 600 ulkomaista asiantuntijaa mm. Venäjältä. ==Lähteet== == Aiheesta muualla == Luokka:Mongolian kaupungit
Liitukivi

Liitukivi on eräs sedimenttikivi. Se on kalkkikiven puhdas muoto. Se on lähinnä muiden kivien palasista tai eläinten kuorista muodostuneita kiviä. Kerrostuneisuus ei aina näy pienessä kivenpalassa, mutta siinä voi olla fossiileja. ==Lähteet== == Aiheesta muualla == * Chalk cliffs in the North of Ireland * Chalk: Sedimentary rocks Luokka:Sedimenttikivilajit